Dragi studenti,

Želimo da vas obavestimo da COMTRADE nastavlja tradiciju dobre prakse i u julu mesecu 2016. godine organizuje EDIT – Letnju školu programiranja!

Letnja škola EDIT  (*Education for Innovative Thinkers*) je prvenstveno namenjena studentima koji žele da dopune svoje akademsko znanje sa praktičnim iskustvom. Učesnici imaju priliku da se oprobaju u radu na realnim projektima. Studenti uče kako da rade u timu i sarađuju sa drugim pojedincima koji imaju različite nivoe obrazovanja i načine rada. EDIT letnja škola je idealna prilika za testiranje učenika/studenata, da li, i u kolikoj meri umeju da primene znanja stečena u školi na konkretno rešavanje problema u grupi. Upravo zbog toga, EDIT je mnogo više od obične škole, jer će učesnici naučiti, ne samo nešto novo o različitim tehnologijama, već i steći znanja o sledećim stvarima:

* upravljanju projektima pomoću agilne metodologije SCRUM
* životnom ciklusu softverskih rešenja
* timskom radu

**#EDIT16 Beograd, 18. – 29.07. 2016**

**Tema “AUGMENTED REALITY - TURN YOUR LEARNING INTO MAGIC”**

* Razvoj Android aplikacije namenjene za obogaćivanje obrazovnog materijala uz pomoć augmented reality tehnologija
* Tehnologije: Java, ASP.NET, Android, C, C++
* Razvojno okruženje: Visual Studio 2015, Android studio

Učenje može da bude i kreativno i zabavno. Na primer, kako ti zvuči mogućnost da oživiš svoju staru knjigu za učenje? Upravo to će ove godine raditi učesnici EDIT-a. Uz pomoć augmented reality (AR) tehnologija, oni će imati zadatak da ožive klasične udžbenike i obrazovne materijale novim audio-vizuelnim, interaktivnim sadržajima. Tako bi, na primer, student mašinstva mogao da vidi 3D model i animaciju rada motora sa unutrašnjim sagorevanjem. Da li želiš da budeš među njima?

Detaljnije informacije o temi potražite na [Comtrade EdIT strani](http://edit.world/campuses/serbia/).

Registruj se za EdIT16! Popuni [on–line prijavu](http://edit.world/sr/application/apply-for-serbia-2016/) i istraži svet novih tehnologija!

**Rok za prijavu je:** 04.07.2016.

I ove godine broj polaznika je ograničen. Svi kandidati će, nakon izvršene selekcije, biti obavešteni o konačnim rezultatima.

Za sve dodatne infomacije pošaljite mail na [edit.rs@comtrade.com](mailto:edit.rs@comtrade.com)